Mēmā dziesma
"Mēmā dziesma", pazīstama arī kā "Tava balss", ir Raimonda Paula dziesma ar Jāņa Petera vārdiem. Dziesma sacerēta 1976. gada Sopotas Starptautiskajam dziesmu konkursam, kur to izpildīja Nora Bumbiere un Viktors Lapčenoks, dziesma uzvarēja arī tā paša gada Mikrofona aptaujā. 2005. gadā, svinot raidījuma „Mikrofons” 40. jubileju, “Mēmo dziesmu” noteica par „Visu laiku labāko Mikrofona aptaujas dziesmu”. 2018. gadā "Mēmā dziesma" ieguva 10. vietu Radio SWH rīkotajā LVtop100 aptaujā.